***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2025. február 3**.**

**Előterjesztést készítette:** dr. Zsikó Roland jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének* 2025. február 3**.** *napján tartandó ülésére*

**2025. évi ülés és munkaterv**

1. **A tárgyalandó témakör tárgyilagos és tényszerű bemutatása**

**Tisztelt Képviselő-testület!**

Magyarország helyi önkormányzatairól szóló 2011.évi CLXXXIX törvény 44. §-a alapján a képviselő-testület szükség szerint, a szervezeti és működési szabályzatban meghatározott számú, de évente legalább hat ülést tart.

Zebegény Község Önkormányzat Képviselő-testülete a 11/2024. (XI. 25.) önkormányzati rendelet (SZMSZ) 10. § (1) bekezdése szerint munkaterv alapján működik, amelyet a polgármester terjeszt a képviselő-testület elé. A hatályos SZMSZ-ünk évi 10 ülés tartásáról rendelkezik.

Természetesen lehetőség van további javaslattételre, amelyek átvezetésére a testületi ülésig kerül sor.

Az ülések számának módosításához, amennyiben 10 ülés alatt kívánják meghatározni, úgy SZMSZ módosítás lenne szükséges. Az elmúlt évek tapasztalatai alapján legalább 10 rendes ülés szükséges. Nem tudunk számolni a rendkívüli ülések számával, ezt mindig az aktualitások határozzák meg. A nyári időszakra illetve decemberre nincs értelme rendes ülést ütemezni, mivel ez időben a szabadságolások miatt az üléseken való részvétel nehézséget okoz.

Tehát 2025-ben 10 hónapra 10 rendes ülés tervezése javasolt, amelyek kiegészülnek a rendkívüli ülésekkel.

Ezen felül a Munkatervben szereplő napirendek az év folyamán további aktuális témákkal is kiegészülnek. Leginkább az előttünk már ismert kötelező elemeket tudjuk tervezni. A Munkaterv kizárólag egy vázat képez, amelyre számos napirend halmozódik az év folyamán.

Kérem a Tisztelt Képviselő-testületet, hogy az előterjesztést megtárgyalni, az Ülés és Munkatervet módosítani és elfogadni szíveskedjenek!

1. **Határozati javaslat:**

***Zebegény Község Önkormányzat Képviselő-testületének***

***/2025. (……) Kt. határozata***

Zebegény Község Önkormányzata Képviselő-testülete Magyarország helyi önkormányzatairól szóló 2011.évi CLXXXIX törvény 44. §-a alapján, valamint az Önkormányzat Szervezeti és Működési Szabályzatáról szóló 11/2024. (XI. 25.) önkormányzati rendelet (SZMSZ) 10. § (1) bekezdésében foglaltak alapján a melléklet szerinti tartalommal és a következő kiegészítésekkel/módosításokkal Zebegény Község Önkormányzata Képviselő-testületének 2025. évi Ülés és Munkatervét elfogadja.

Felelős: Ferenczy Ernő Ervin polgármester

Határidő: folyamatos

Zebegény, 2025. február 3**.**

 **Ferenczy Ernő Ervin**

polgármester